110 
kroppens Ringe, hvor man hos: Sommerfuglen ikke finder 
Spor til noget tilsvarende. 
Det er altsaa meget gjennemgribende For- 
andringer, der maåe foregaae med en saadan Larve for 
at forvandle den til en Sommerfugl. Formen skal være 
en heel anden, tilstedeværende Organer skulle gaae aldeles 
tabt, andre skabes lige saa fuldstændigt af nyt, atter andre 
omdannes såa grundigt, at de næsten ikke ere til at 
kjende igjen! Metamorfosen optræder her meget fyldigt, 
og end righoldigere bliver dette Begreb, naar man tager 
med i Betragtning, at ogsaa de indre Omdannolser 
ere meget betydelige. Larvens rummelige, men simple 
Fordøielseskanal skal omdannes, såa at den bliver 
meget snevrere, men faaer en skarpere udpræget, mere 
sammensat Bygning; det saakaldte »Fedtlegeme« og de 
store Spindekjertler, som udfylde Larvens Krophule, 
savnes ganske hos Sommerfuglen. Selv Nervesystemet 
undergaaer saa betydelig en Omdannelse, at Larvens 
mere spredte og Sommerfuglens mere samlede Kjede af 
Nerveknuder ere mere forskjellige end Nervesystemet 
ellers pleier at være hos Insekter af forskjellige Slægter i 
samme Orden. 
Gjennem en Række af Hudskifter, hvorved Larvelivet 
afdeles i et for hver Art bestemt Antal af Perioder”), 
har Larven endelig naaet sin fulde Størrelse; den laver 
sig nu til at forpupe sig, d. v. s. den sætter sig tlfRo 
påa et hensigtsmæsigt Sted — i hvilken Henseende de 
forskjellige Arter i øvrigt gjøre et temmelig forskjelligt 
Valg, — fastspinder sig maaskee ved et Par Silketraade 
") Derimod synes dette Tal at være temmelig forskjelligt hos for- 
skjellige Arter. (Ifølge Newport 5, men hos Arctia Caja 
[Bjørnesommerfuglen] 10 førend Forpupningen). 
